stanford-oval/wikipedia huggingface dataset:
הסדרה הראשית
מאפיינים > שינוי בהירות-צבע

בעוד ההליום הבלתי-מותך מצטבר בליבה, ההפחתה בכמות המימן ליחידת מסה גורמת לירידה הדרגתית בקצב ההיתוך של אותה מסה. על מנת לפצות על כך, טמפרטורת ולחץ הליבה עולים באטיות, מה שגורם לעליה בקצב ההיתוך הכללי (כדי לתמוך בצפיפות הגדולה יותר של הכוכב הפנימי). דבר זה יוצר עליה יציבה בבהירות וברדיוס הכוכב לאורך זמן. כך, למשל, בהירות השמש הקדומה הייתה כ-70% בלבד מערכה הנוכחי. עליית הבהירות של כוכב משנה את מיקומו על דיאגרמת HR, עובדה המביאה להרחבת עקומת הסדרה הראשית היות שכוכבים נצפים בשלבים אקראיים במהלך החיים שלהם.
כוכבי הסדרה הראשית לא ממוקמים על עקומה צרה בדיאגרמת HR. זאת, בעיקר בשל אי-הוודאות התצפיתית, המשפיעה בעיקר על מרחק הכוכב המדובר, אך גם בשל כוכבים בינאריים שטרם התגלו. למרות זאת, אף תצפיות מושלמות תובלנה לסדרה ראשית מעורפלת, מאחר שהמסה אינה הפרמטר היחידי של הכוכב. בנוסף לשינויים בהרכב הכימי - הן בשל המשאבים הראשוניים, והן בשל מצב התפתחותו הנוכחי של הכוכב - נוכחות של מלווה קרוב, סיבוב מהיר, שדה מגנטי, ועוד גורמים רבים אחרים, יכולים אף הם להזיז מעט כוכב על הסדרה הראשית. למשל, קיימים כוכבים העניים ביסודות בעלי מספר אטומי גבוה משל הליום, המכונים כוכבים דלי מתכת, הנמצאים בדיוק מתחת לסדרה הראשית. כוכבים אלה, המכונים גם תת-ננסים, מתיכים אף הם מימן בליבותיהם, וכך הם מציינים את הקצה התחתון של הערפול של הסדרה הראשית הנובע מהרכב כימי.
אזור כמעט אנכי בדיאגרמת HR, המכונה רצועת אי היציבות, מאוכלס על ידי כוכבים משתנים פועמים. לכוכבים אלה בהירות המשתנה במרווחים קבועים, המקנה להם מראה פועם. הרצועה מצטלבת עם החלק העליון של הסדרה הראשית, באזור של כוכבים מטיפוס A ו-F, הנעים בין מסת שמש אחת לשתיים. עם זאת, כוכבי סדרה ראשית באזור זה חווים שינויים קטנים בלבד בבהירותם, הקשים להבחנה.
מאפיינים > מסלולי התפתחות

כאשר כוכב הסדרה הראשית מכלה את המימן שבליבתו, האובדן ביצור האנרגיה גורם להתחדשות הקריסה הכבידתית. המימן המקיף את הליבה מגיע לטמפרטורה וללחץ מספיקים להיתוך, וכך נוצרת קליפה של מימן בוער מסביב לליבת ההליום. כתוצאה משינוי זה, מתפשטת המעטפת החיצונית של הכוכב, והטמפרטורה בה יורדת, מה שהופך אותו לענק אדום. בנקודה זו הכוכב מתרחק מהסדרה הראשית ונכנס לענף הענקים (הדרך אותה עובר כעת הכוכב על-פני דיאגרמת HR נקראת מסלול התפתחות). ליבת ההליום של הכוכב ממשיכה לקרוס עד שהיא נתמכת לחלוטין על ידי לחץ של אלקטרונים מנוונים - תופעה קוונטית המגבילה את הדחיסה המרבית של חומר. עבור כוכבים בעלי יותר מ-0.5 מסות שמש, הליבה יכולה להגיע לטמפרטורה בה היא חמה מספיק על מנת שההליום יבער ויהפוך לפחמן באמצעות תהליך אלפא משולש.
כאשר צביר של כוכבים נוצר בערך באותו הזמן, תוחלת החיים של הכוכבים האלה תהיה תלויה במסות האינדיבידואליות שלהם. הכוכבים המסיביים ביותר יעזבו את הסדרה הראשית ראשונים, ואחריהם יתר הכוכבים, בהתאם למסתם. כך, יתפתחו הכוכבים בהתאם למיקומם בסדרה הראשית, מהמסיביים ביותר משמאל, לכיוון צדה הימני של דיאגרמת HR. המיקום בו כוכבים בצביר עוזבים את הסדרה הראשית נקרא נקודת המפנה. כאשר תוחלת החיים על הסדרה הראשית של כוכבים בנקודה זו ידועה, ניתן להעריך את גיל הצביר.
פרמטרים כוכביים

הטבלה שלהלן מציגה ערכים טיפוסיים לכוכבים לאורך הסדרה הראשית. ערכי הבהירות נראית ( {\begin{smallmatrix}L\end{smallmatrix}}), רדיוס ( {\begin{smallmatrix}R\end{smallmatrix}}) ומסה ( {\begin{smallmatrix}M\end{smallmatrix}}), יחסיים לשמש - כוכב ננס בעל סווג ספקטרלי של G2 V. הערכים הריאליים של כוכב יכולים להשתנות עד כדי 20-30% מהערכים המוצגים להלן. צבע עמודת טיפוס הכוכב מעניקה יצוג מוערך של צבעו הנראה של הכוכב, התלוי בטמפרטורה האפקטיבית של פני הכוכב.
| טיפוסספקטרלי | רדיוס>  {\begin{smallmatrix}R_{\bigodot }\end{smallmatrix}}/R | מסה>  {\begin{smallmatrix}M_{\bigodot }\end{smallmatrix}}/M | בהירות נראית>  {\begin{smallmatrix}L_{\bigodot }\end{smallmatrix}}/L | טמפרטורה> K | דוגמאות |
| --- | --- | --- | --- | --- | --- |
| O5 | 18 | 40 | 500,000 | 38,000 | Sanduleak −66° 41, נאוס (ζ בשדרית) |
| B0 | 7.4 | 18 | 20,000 | 30,000 | φ באוריון |
| B5 | 3.8 | 6.5 | 800 | 16,400 | π באנדרומדה A |
| A0 | 2.5 | 3.2 | 80 | 10,800 | α בכתר הצפוני A |
| A5 | 1.7 | 2.1 | 20 | 8,620 | β בכן-ציור |
| F0 | 1.4 | 1.7 | 6 | 7,240 | γ בבתולה |
| F5 | 1.2 | 1.29 | 2.5 | 6,540 | η בטלה |
| G0 | 1.05 | 1.10 | 1.26 | 6,000 | β בשערות ברניקי |
| G2 | 1.00 | 1.00 | 1.00 | 5,920 | השמש, אלפא קנטאורי A |
| G5 | 0.93 | 0.93 | 0.79 | 5,610 | α בהר השולחן |
| K0 | 0.85 | 0.78 | 0.40 | 5,150 | 70 בנושא הנחש A |
| K5 | 0.74 | 0.69 | 0.16 | — | 61 בברבור A |
| M0 | 0.63 | 0.47 | 0.063 | 3,920 | גליזה 185 |
| M5 | 0.32 | 0.21 | 0.0079 | 3,120 | EZ בדלי A |
| M8 | 0.13 | 0.10 | 0.0008 | — | כוכב ון-ביסברוק |
ראו גם

תהליך היתוך מימן
השרטוט מציג חתך רוחב של כוכב דמוי השמש, כך שניתן לראות את המבנה הפנימי שלו.
תרשים זה מציג דוגמה ליחסי מסה לבהירות של כוכבי גיל-אפס של הסדרה הראשית. המסה והבהירות יחסיות לשמש של ימינו.
בתמונה זו ניתן לראות דיאגרמת הרצשפרונג-ראסל של שני צבירים פתוחים. NGC 188 הוא זקן יותר, ומראה מפנה נמוך יותר מהסדרה הראשית מאשר זה הנראה עבור M67.
הר אתלסטאן (אנטארקטיקה)

ערך זה עוסק בהר ברכס דאגלס שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 על שם:  אתלסטאן, מלך אנגליה 
 גובה:  1,615 מ' 
 מיקום:  אזור הברית האנטארקטית,
 רכס הרים:  רכס דאגלס 
 קואורדינטות:  70°10′00″S 69°16′00″W﻿ / ﻿70.1667°S 69.2667°W﻿ / -70.1667; -69.2667
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמההר אתלסטאן(למפת חצי האי האנטארקטי רגילה) בסיס חנרל ברנרדו אוהיגינס ריקלמההר אתלסטאן(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר אתלסטאן(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר אתלסטאן
 
הר אתלסטאן (באנגלית: Mount Athelstan) הוא הר נישא, המכוסה בחלקו בקרח, על שלוחה הבולטת לכיוון מזרח של רכס דאגלס שבחוף המזרחי של האי אלכסנדר, שבאנטארקטיקה.
גובהו של ההר 1,615 מטרים מעל פני הים; הר אתלסטאן הוא ההר ה-2,631 בגובהו באנטארקטיקה.
ההר ממוקם מצידו הצפוני של קרחון טרנץ'.
היסטוריה > גילוי ומיפוי ההר

ההר התגלה ב-23 בנובמבר 1935, על ידי לינקולן אלזוורת', בטיסה הטראנס-אנטארקטית שערך מן האי דנדי אל מדף הקרח רוס.
ההר מופה באופן חלקי על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי אוויר שצולמו על ידי אלזוורת'.
ההר נסקר בשנת 1936 על ידי המשלחת הבריטית אל ארץ גרהאם בהנהגת ג'ון רידוך ריימיל.
ההר נסקר מחדש על ידי סקר שטחי חסות איי פוקלנד בשנים 1948 ו- 1949.
היסטוריה > מקור השם

שמו של ההר ניתן לו על ידי סקר שטחי חסות איי פוקלנד.
ההר נקרא על שמו של אתלסטאן, המלך הסכסוני של אנגליה; וזאת בדומה לשמות הרים סמוכים רבים הנקראים על שמות מלכי אנגליה.
ראו גם

הר אתלוולף
הר אתלרד
הר אדרד
הר אגברט
רכס אתלברט
הר אלפרד
הערות שוליים

1 2 3 4 5 6 7 8 9 10  מידע גאוגרפי והיסטורי
↑  מידע גאוגרפי
↑  הרי אנטארקטיקה לפי גובהם
↑  מידע על מקור השם
ויליאם ריגל

| --- | --- |

ריגל, אפריל 2008
 לידה:  10 במאי 1968 (בן 56) וולברהמפטון, אנגליה
 שם במה:  דארן מת'יוז הלרייסר המלך ריגל לורד סטיבן ריגל רוי ריגל סר ויליאם ריגל סטיב ג'ונס סטיב ריגל סטיבן ריגל סטיבן ויליאם ריגל ויליאם ריגל
 משקל:  110 ק"ג
 גובה:  1.91 מטר
 לאום:  אנגלי
 קריירה מקצוענית:  1983–2013 (כ־30 שנה)
 מאמנים:  מרטי ג'ונס
 ליגות:  AEW
דארן קנת' מת'יוז (באנגלית: Darren Kenneth Matthews; נולד ב-10 במאי 1968) הידוע יותר בשם הבמה שלו, וילאם ריגל הוא מתאבק עבר אנגלי, מאמן היאבקות ומנג'ר, המופיע בארגון ההיאבקות All Elite Wrestling‏ (AEW). הוא מוכר בעיקר בשל תקופתו בארגון ההיאבקות WWE, שבו היה הג'נרל מנג'ר של התוכנית NXT. בנוסף לתפקידו כג'נרל מנג'ר, הוא היה מנהל פיתוח כישרונות ומנהל הגיוס הגלובלי של ה-WWE.
תחת הדרכתו של מרטי ג'ונס, מת'יוז החל את הקריירה שלו כמתאבק בגיל 15 בלבד. הוא הופיע במגוון רחב של ארגוני היאבקות עצמאיים ברחבי בריטניה. בשנת 1993, הוא חתם על חוזה בארגון ההיאבקות World Championship Wrestling‏ (WCW), שבו הופיע תחת שם הבמה סטיבן ריגל והיה ארבע פעמים אלוף הטלוויזיה של WCW.
בשנת 2000. הוא הצטרף לארגון ההיאבקות World Wrestling Federation (ה-WWF, כיום ה-WWE), שבו היה פעמיים האלוף הבין יבשתי, חמש פעמים אלוף ההארדקור של ה-WWE, ארבע פעמים האלוף האירופאי של ה-WWE, ארבע פעמים אלוף העולמי לזוגות ומלך הזירה לשנת 2008. אף על פי שלא זכה באף אליפות עולם, ריגל מוערך על ידי מעריצי ההיאבקות על יכולותיו בזירה ואף נחשב לאחד מהמתאבקים הכי פחות מוערכים בכל הזמנים.
חיים אישיים

מת'יוז נשוי לכריסטינה בדדוס מאז נובמבר 1986, כשלשניים יש יחדיו שלושה ילדים בשם דניאל, ביילי ודיין.
בשנת 2003, מת'יוז אובחן באופן שגוי במה שהסתבר בתור מום לב מולד. לאחר שעבר טיפול של מומחה בתחום אשר כלל טיפולים נגד קרישי דם, הוא חזר להתאבק באפריל 2004.
ב-3 במאי 2005, האוטוביוגרפיה של מת'יוז בשם Walking a Golden Mile, יצאה לאור.
אליפויות והישגים

הישגים בארגון ההיאבקות Memphis Championship Wrestling – MCW
אליפות הדרומית במשקל כבד של MCW (פעם אחת)
הישגים במגזין ההיאבקות Pro Wrestling Illustrated – PWI
PWI דירג אותו במקום ה-18 מתוך 500 המתאבקים הטובים ביותר לשנת 1994
הישגים בארגון ההיאבקות World Championship Wrestling – WCW
אליפות הטלוויזיה של WCW‏ (4 פעמים)
הישגים בארגון ההיאבקות World Wrestling Entertainment/Federation – WWE/F
האליפות האירופאית של ה-WWE‏ (4 פעמים)
האליפות הבין יבשתית (פעמיים)
אליפות ההארדקור של ה-WWE‏ (5 פעמים)
אליפות הזוגות העולמית של ה-WWE‏ (4 פעמים)  - עם לאנס סטורם (2), יוג'ין (1) וטאג'ירי (1)
מלך הזירה (2008)
הישגים במגזין ההיאבקות Wrestling Observer Newsletter – WON
פרשן הטלוויזיה הטוב ביותר (2013, 2014)
ריגל כאלוף הבין יבשתי לצד ליילה
וילהלם באלק

| --- | --- |

 לידה:  19 באוקטובר 1858 אוסנבריק, ממלכת הנובר ממלכת הנובר 
 פטירה:  15 ביולי 1924 (בגיל 65) אאוריך, רפובליקת ויימאר רפובליקת ויימאר 
 מדינה:  גרמניה 
 השתייכות:   צבא הקיסרות הגרמנית
 תקופת הפעילות:  1876–1919 (כ־43 שנים)
 דרגה:  גנרל-לויטננט
 תפקידים בשירות
 מפקח ראשי של חיילי טלגרפיה/אותות   מפקד דיוויזיית הלנדווהר ה-13   מפקד דיוויזיית המילואים ה-51
 פעולות ומבצעים
 מלחמת העולם הראשונה
 עיטורים
 פור לה מריט (1918)  מסדר הכתר (1917)  אות הפציעה (1918)  צלב הברזל (1914)  מסדר העיט האדום (1918) 
 
קונרד פרידריך אוגוסט היינריך וילהלם באלק (בגרמנית: Konrad Friedrich August Henry William Balck‏; 19 באוקטובר 1858 – 15 ביולי 1924) היה קצין פרוסי שהגיע לדרגת גנרל-לויטננט במהלך מלחמת העולם הראשונה.
ביוגרפיה > משפחתו

באלק נולד ב-19 באוקטובר 1858 באוסנבריק, שהשתייכה לממלכת הנובר, והיה בנם של לוטננט קולונל בריטי ג'ורג' פיליפ באלק ואשתו שרלוט לבית ליטגן, בתם של גנרל-מיור קונרד פרידריך ליטגן (1790–1854) ואשתו דורותי שרלוט לאקמאן.
ביוגרפיה > קריירה מוקדמת

ב-15 באפריל 1876, הוא התגייס לצבא הקיסרות הגרמנית, והצטרף כסמל לרגימנט הרגלים ה-78 (מזרח פריזיה) באוסנבריק. בשנת 1898 הוא מונה כמפקד פלוגה ברגימנט הרגלים ה-56 (וסטפאליה ה-7 – "פוגל פון פלקנשטיין"), ובשנת 1899 הוצב במטה הכללי, שם, ב-22 ביולי 1900 הועלה לדרגת מיור. ב-20 ביולי 1904 מונה למפקד הגדוד ה-3 ברגימנט הרגלים ה-19 (פוזן ה-2 – "פון קורבייר"). ב-16 באוקטובר 1906 הועבר לסגל רגימנט הרגלים ה-46 (שלזיה תחתית ה-1 – "גרף קירכבאך") בפוזן, וב-27 בינואר 1907 הועלה לדרגת אוברסט-לויטננט. ב-27 בינואר 1910 הועלה לדרגת אוברסט, וב-1 באפריל 1910 מונה כמפקד רגימנט הרגלים ה-61 (פומרניה ה-8 – "פון דר מרוויץ"). ב-22 במרץ 1913 מונה באלק למפקד חטיבת הרגלים ה-82 בקולמר והועלה לדרגת גנרל-מיור, וב-9 במאי 1914 מונה למפקח ראשי של חיילי טלגרפיה/אותות.
ביוגרפיה > ספריו

יצירתו בת שישה כרכים מ-1903 "Taktik" (באנגלית: "Tactics") תורגמה לאנגלית על ידי וולטר קרוגר ופורסמה בארצות הברית בשני כרכים, "Introduction and Formal Tactics of Infantry in 1911" ו-"Cvalry, Field and Heavy Artillery in Warfare Field" ב-1914. תרגום זה משך את תשומת ליבו של מייג'ור גנרל לאונרד ווד, ראש מטה צבא ארצות הברית, והוא זכה לקריאה נרחבת, וזכה לשבחים מקציני הצבא האמריקני.
ביוגרפיה > מלחמת העולם הראשונה

בשנה הראשונה למלחמת העולם הראשונה, הוא המשיך בתפקידו כמפקח ראשי של חיילי טלגרפיה/אותות. ב-7 בדצמבר 1914 מונה למפקד חטיבת הרגלים ה-99, עימה לחם בחזית המערבית, ואף עוטר בשתי הדרגות של צלב הברזל. הוא נפצע ב-19 בדצמבר 1914 ולאחר שהותו בבית החולים מונה למפקד דיוויזיית הלנדווהר ה-13 ב-19 באוגוסט 1915. ב-5 בספטמבר 1916 מונה למפקד דיוויזיית המילואים ה-51, וב-22 במרץ 1917 הועלה לדרגת גנרל-לויטננט. באותה שנה קיבל את מסדר הכתר מחלקה 2 עם כוכב וחרבות. ב-4 במרץ 1918 מונה באלק למושל האיים הבלטים אסל, טאגה ומון. כהוקרה על פעולותיו כמפקד דיוויזיה במהלך הקרבות בשמפאן ולפני ורדן, עוטר באלק ב-9 במרץ 1918 בעיטור הפור לה מריט ומסדר הנשר האדום דרגה שנייה עם כוכב, עלי אלון וחרבות.
ביוגרפיה > אחריתו

לאחר המלחמה פרש באלק מהצבא והתגורר באאוריך, עד מותו ב-15 ביולי 1924. בנו היה גנרל חיל השריון הרמן באלק, שהיה אחד מקציני השריון הגרמני המוצלחים במלחמת העולם השנייה ועוטר בעיטור צלב האבירים של צלב הברזל עם עלי אלון, חרבות ויהלומים.
הערות שוליים

↑  Deutsche Biographie
↑  "William Balck". prussianmachine.com. נבדק ב-2021-12-07.
| --- | --- |
בקרת זהויות :  NLI: 987007432804405171  PLWABN: 9810674428605606  GND: 13731034X  ISNI: 0000 0001 0992 0274  LCCN: n90656933  NKC: js20201065419  NLG: 225167  Trove: 1199741  VIAF: 79257127   WorldCat (עם VIAF): 79257127
היריון לא מתוכנן

היריון לא מתוכנן הוא היריון שאינו מתוזמן, שלא תוכנן או שאינו רצוי בזמן ההתעברות.
יחסי מין (מלאים או חלקיים), בהסכמה או בכפייה, ללא שימוש באמצעי מניעה יעיל הם הגורם העיקרי להיריון לא מתוכנן. על פי דוח של סוכנות האו"ם לבריאות מינית ופוריות שפורסם במרץ 2022, שיעור ההיריונות הלא מתוכננים ברחבי העולם מוערך בכמחצית מכלל ההיריונות, בסך הכל 121 מיליון היריונות לא מתוכננים בשנה. השיעורים משתנים באזורים גאוגרפיים שונים ובין קבוצות סוציו-דמוגרפיות שונות.
הגורמים המשפיעים ביותר על היריון מתוכנן: הכרות עם אמצעי מניעה יעלים ונגישות שלהם, מצב סוציואקונומי ומשפחתי.
היריונות לא מתוכננים הם הסיבה העיקרית להפלות יזומות. כ-60% מההיריונות הלא מתוכננים ברחבי העולם מסתיימים בהפלות המלאכותיות, אך יש גם נשים שבוחרות להמשיך את ההיריון.
שיעור ההיריונות הבלתי מתוכנים הוא מדד משמעותי בבריאות הרבייה (reproductive health). מחקרים רבים הוכיחו קשר בין היריונות לא מתוכננים למגוון של השלכות בריאותיות, כלכליות, חברתיות ופסיכולוגיות שליליות על הנשים, ילדיהן והחברה כולה. המאמצים להקטנת שיעורי ההיריון הלא מתוכנן מתמקדים בשיפור הגישה לאמצעי מניעה יעילים לכל וייעוץ.
הגדרות

המחקר על שיעורי היריונות לא מכוונים הוא מאתגר, שכן סיווג היריון כ"מתוכנן" או "לא מתוכנן" מבוסס על הגדרה אישית ומתייחס לשיקולים ורגשות כלפי ההיריון עצמו או תכנון הולדת ילדים באופן כללי. עם זאת, למטרות איסוף נתונים, "היריון לא מתוכנן" מוגדר כהיריון המתרחש לא כמתוכנן בין אם לאישה שתכננה להיכנס להיריון בעתיד הקרוב או הרחוק או בין אם האישה כלל לא התכוונה להיכנס להיריון כלל.
לעומת זאת, "היריון מתוכנן" הוא היריון שחשבו עליו מראש בזמן ההתעברות או לפני כן. על פי מכון גוטמכר, כל ההיריונות שאינם מסווגים במפורש כ"לא מתוכננים" כוללים היריונות שבהם האישה ההרה מרגישה אמביוולנטית או לא בטוחה לגבי ההיריון. רוב המקורות מתייחסים רק לכוונותיה של האישה כאשר מגדירים האם היריון אינו מתוכנן, אך במקרים אחרים מתייחסים גם לכוונותיו של בן או בת הזוג.
היריון "לא מתוכנן" אינו מבנבא אם ההיריון יתקבל בברכה או לא, או מהי תוצאת ההיריון; לידה, הפלה מלכותית או הפלה טבעית.
אפידמיולוגיה > שכיחות עולמית

בין השנים 2010 ל-2014, השיעור העולמי של היריונות לא מתוכננים הוערך ב-44% מכלל ההיריונות. כלומר, כ-62 היריונות לא מתוכננים לכל אלף נשים בגילאי 15–44 שנים. בעוד ששיעורי היריונות לא מתוכננים ירדו באיטיות בעולם, ישנו שוני בין באחוזי ההיריונות הלא מתוכננים באזורים גאוגרפיים שונים. באזורים בעלי הכנסה נמוכה, בחלקים אמריקה הלטינית ובאפריקה, ,שיעור ההיריונות הלא מתוכננים מוערך בין 96 ל-89 היריונות לא מתוכננים לכל אלף נשים. בהתאמה, השיעורים נמוכים יותר באזורים בעלי הכנסה גבוהה יותר כמו חלקים מצפון אמריקה ואירופה. שם ההערכה נעה בין 47 ל-41 היריונות לא מתוכננים לכל אלף נשים.
כ-53.8 מיליון היריונות לא מכוונים התרחשו מדי שנה באסיה בין השנים 2010–2014. כ-5.4% מהנשים בגילאי 15–44 התמודדו עם היריונות לא מכוונים באסיה.
אפידמיולוגיה > שכיחות לפי מדינה > ישראל

על פי מכון גוטמכר, ישראל לא מפרסמת נתונים על היריונות לא מתוכננים. מחקרים שנעשו בישראל על היריונות לא מתוכננים בדקו את הנושא בקרב חיילות בשירות סדיר ומצאו ששכיחות ההיריונות לא מתוכננים נמוכה מאוד ומרביתם מסתיימים בהפלה.
אפידמיולוגיה > שכיחות לפי מדינה > בְּרִיטַנִיָה

בבריטניה בין השנים 2015–2019, היו בסך הכל כ־1,150,000 היריונות בשנה. מתוכם, כ-545,000 היריונות היו לא מתוכננים ו-197,000 הסתיימו בהפלה. שליש מהלידות באנגליה אינן מתוכננות או מתקשרות לתחושת אמביוולנטיות.
אפידמיולוגיה > שכיחות לפי מדינה > צָרְפַת

ב-2010, הערכה היא ששליש מכלל ההיריונות בצרפת היו לא מתוכננים, כאשר 36% הסתיימו בלידות. בשנים 2015–2019, היו בסך הכל כ-1,110,000 היריונות בשנה. מתוכם, כ-406,000 היריונות היו לא מתוכננים (כ-37%) ו-201,000 הסתיימו בהפלה.
אפידמיולוגיה > שכיחות לפי מדינה > רוסיה

ברוסיה, בשנים 2015–2019, היו בממוצע 3,950,000 היריונות בשנה. מתוכם, יותר ממחצית, 2,220,000 היו היריונות לא מכוונים ו-1,580,000 הסתיימו בהפלה.
אפידמיולוגיה > שכיחות לפי מדינה > דרום אפריקה

בדרום אפריקה, 65 אחוז מההיריונות בין 2015 ל-2019 היו לא מתוכננים, ו-36 אחוז הסתיימו בהפלה. הגורם העיקרי להיריון לא מתכונן הוא פעילות מינית ללא שימוש באמצעי מניעה יעיל, ביחסים בהסכמה או כפייה. במקרים רבים, היריון לא מכוון קשור לאלימות מגדרית, כולל פעילית מינית מוקדמת שאינה בהסכמה ונישואי קטינים. מספר האזרחים הדרום אפריקאיים החיי עם HIV בשנת 2020 הוא הגבוהה בעולם. מניעת היריונות לא מתוכננים בקרב נשים נשאיות HIV היא אסטרטגיית מפתח בביעור העברת HIV מאם לילד.
אפידמיולוגיה > שכיחות לפי מדינה > הודו

בהודו, בין השנים 1019–2015 ירד שיעור ההיריונות הלא מתוכננים ב-25% ביחס ל 1990–1994. באותה התקופה, שיעור ההפלות עלה ב-23% בבמוצע. חלקם של היריונות לא מתוכננים שהסתיימו בהפלה עלה מ-47% ל-77%. כ-45% מההיריונות ביו השנים 2015–2019 היו לא מתוכננים. הנגישות הנמוכה לאמצעי מניעה יעילים, עולה בקנה אחד עם שכיחות היריונות לא מכוונים ושכיחות הפלות.
אפידמיולוגיה > ארצות הברית

על פי נתוני מכון גוטמכר, מעט פחות ממחצית (45%) מההיריונות בארצות הברית בשנת 2011 היו לא מתוכננים. מחקר שבדק היריונות מתוכננים ולא מתוכניים בין השנים 1982 ל-2010 מצא שבתקופה זו כ-37% מההיריונות היו לא מתוכננים. לאורך השנים, בקרב קבוצות נשים עניות, עם השכלה נמוכה ולא נשואות אחוז ההיריונות הלא מתוכננים משאר יציב. ככל שרמת ההשכלה וההכנסה עולה כך יורד הסיכוי להיריונות לא מתוכננים.
גורמים הקשורים להיריון לא מתוכנן

היריון לא מתוכנן מתרחש, בדרך כלל, כתוצאה מפעילות מינית ללא אמצעי מניעה או משימוש לא נכון בהם. קיימת אפשרות להתעברות לא מתוכננת גם בעת שימוש נכון באמצעי מניעה, אך זהו מצב נדיר יחסית. מבין כל ההיריונות הלא מתוכננים שהתרחשו בשנת 2008, רק 5% מהנשים שהשתמשו באמצעי מניעה יעילים והתעברו שלא כמתוכנן. ששימוש באמצעי מניעה (על ידי הגבר או האישה) באופן לא עקבי הוביל ל-41% ההיריונות הלא מתוכננים ואי שימוש באמצעי מניעה כלל הוביל ל-54% מכלל ההיריונות הלא מתוכננים. הגורמים המרכזים המשפיעים על היריון לא מתוכנן הם:
גורמים הקשורים להיריון לא מתוכנן > אי שוויון

מחקרים מראים כי עוני, גזענות, אי שוויון מגדרי ומבנה שירותי הבריאות עלולים להגביל את ההזדמנויות העומדות לפני נשים ואת הגישה אמצעי מניעה. חוקרים בחנו גורמים אלו הן ברמת המיקרו (למשל, כיצד פערי כוח בין מטופלות וספקי שירותי בריאות בתחום הפוריות מעצבים בחירות והתנהגויות לשימוש אמצעי מניעה) והן ברמת המאקרו (למשל, כיצד רבייה של קבוצות מסוימות, לאורך זמן, הוגדרה כרצויה חברתית או לא).
ההתמקדות בשאלה האם אישה מתכוונת להריון מרמזת שכוונותיה נחשבות יותר מכל. אולם, עבור מיליוני נשים ברחבי העולם, היכולת לתרגם את הכוונות הללו לכדי פעולה מוגבל על ידי גישה מוגבלת למשאבים או לשירותי בריאות, או על ידי שליטה מוגבלת בגוף שלהן.
גורמים הקשורים להיריון לא מתוכנן > גיל צעיר

על פי פרסום של מכון גוטמכר, מ-2019 21 מיליון נערות, בין הגלאים 15 עד 19, ממדינות מתפתחות הרו. לפחות 50% מההיריונות היו לא רצויים. יותר ממחצית מההיריונות הסתיימו בהפלה. מחסור באמצעי מניעה יעילים בהישג יד ומידע על שימוש נכון בהם יפחיתו את היריונות לא מתוכננים.
צעירות שיולדות בעקבות היריון לא מתכונן, לא פעם, מפסיקות את הלימודים בתיכון בגלל חוסר יכולות להמשיך בלמודים ולטפל בתינוק ולעיתים אף נדרשות לעבוד. היריון לא מתוכנן פוגע בסיכויי הנערה להשכלה ויש לכך השלכות בתחום התעסוקה, תפיסה עצמית ועוד.
גורמים הקשורים להיריון לא מתוכנן > רמת הכנסה

במחקר שבדק את הקשר בין רמת ההכנסה להיריון לא מתוכנן נמצא קשר הפוך בין הכנסה להיריון לא מתוכנן, וכתוצאה מכך הבדלים מהותיים בין מדינות בעלות הכנסה נמוכה למדינות בעלות הכנסה גבוהה. בשנים 2015–2019, במדינות בעלות הכנסה נמוכה היה שיעור ההיריונות הלא ממתוכננים הגבוהים ביותר והשיעור הנמוך ביותר של היריונות לא מתוכננים שהסתיימו בהפלה. לנשים בעלות הכנסה נמוכה בארצות הברית יש פי חמישה יותר סיכוי לחוות היריון לא מתוכנן מאשר נשים עם ההכנסה גבוהה.
גורמים הקשורים להיריון לא מתוכנן > רמת השכלה

קיים מתאם חזק בין רמת ההשכלה של האישה לבין הסבירות שלה לחוות היריון לא מתוכנן. באופן כללי, נשים בעלות רמות השכלה גבוהות יותר נוטות להיות בסיכון נמוך יותר להיריון לא מתוכנן מאשר לנשים עם השכלה נמוכה יותר. נשים שלא סיימו לימודים תיכונים, שיעור ההיריונות הלא מתוכננים היה הגבוה ביותר בהשוואה לכל רמת השכלה בשנת 2011 (73 לכל 1,000). ככל שרמת ההשכלה עולה, השיעורים היו נמוכים יותר.
גורמים הקשורים להיריון לא מתוכנן > יחסי מין ללא הסכמה

במקרים קיצוניים, היריון לא מתוכנן הוא תוצאה של כפייה מינית, אונס או היריון כפוי, כל אלו מתרחשים גם בהקשר של אלימות במשפחה. היריונות לא מתוכננים נוטים יותר להיות קשורים להתנהגות מתעללת מאשר היריונות מתוכננים בהקשר של אלימות במשפחה ואלימות כלפי נשים בכלל.
השלכות הריונות לא מתוכננים > השלכות על בריאות הציבור

היריון לא מתוכנן מגביר את הסיכונים לאם ולתינוק. הסיכונים המרכזים הם היריון לא מעקב רפואי, ערעור הבריאות הנפשית של האם, עלייה בשיעור לידות מוקדמות ובמשקל נמוך ונכונות נמוכה יותר להנקה. נשים שהרו בהריון לא מתוכנן פחות מקפידות על מעקב רפואי בשליש הראשון של ההריון, מעשנות ושותות אלכוהול בזמן היהריון. על פי מחקרי אורך באירופה שהחלו באמצע שנות ה-60 של המאה הקודמת, למניעת הפלה יש השפעה שלילית חמורה על ההתפתחות הפסיכו-סוציאלית ארוכת הטווח של ילדים - למשל על לימודיהם בבית הספר, ההסתגלות החברתית, השימוש באלכוהול וסמים, פעילות פלילית ותעסוקה.
השלכות הריונות לא מתוכננים > השלכות כלכליות

להיריונות לא מתוכננים יש משמעויות כלכליות לאישה ולמידנה. מחקרים בארצות הברית חישבו את העלויות של היריונות לא מתוכננים ולידות לאכן מכן. ההשפעה הגדולה ביותר היא עבור נשים בעלות הכנסה נמוכה. ממכון ברוקינגס העריך כי בשנת 2011 שעלויות השנתיות לשירותי הבריאות עבור הריונות לא מתוכננים והלידות הנובעות מכך מסתכמות בכ-12 מיליארד דולר של משלמי מיסים באמצעות תוכניות טיפול רפואי מסובסדות ממשלתיות כמו Medicaid ותוכנית ביטוח בריאות לילדים (CHIP). היריונות אלו יכולים להשפיע לרעה על הישגים חינוכיים של אמהות הנושרות מהלימדים ומתקשות לחזור וכך פוגעות בסיכויי העתיד שלהן ושל ילדיהן. היריונות מתוכננים עלולים להזיק למעמדה הכלכלי ולהכנסה של האישה, ועשויים להפחית את ההסתברות להשתתפות בכוח העבודה ב-25 אחוזים.
וורניק

וורניק (ברומנית: Vornic, מהמקור הסלאבוני dvorĭnikŭ) הוא תוארו של ראש החצר הנסיכותית במולדובה ובמונטניה בתקופת ימי הביניים.
הוורניק מילא מעין תפקיד של שר פנים ובהדרגה קיבל גם סמכויות שיפוטיות והיה ממלא מקום השליט בנושאים מסוימים. בנסיכות מולדובה, לאחר חלוקת הארץ בתקופתו של אלכסנדרו הטוב, היו שני וורניקים, אחד עבור "הארץ העליונה" ואחד עבור "הארץ התחתונה". במונטניה היה וורניק אחד.
ראו גם

מאיורדומוס
לקריאה נוספת

Constantin C. Giurescu, Istoria Românilor, volumul III
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
הר אתלוולף

| --- | --- |
אין תמונה חופשית
 מידע כללי
 על שם:  אתלוולף 
 גובה:  2,590 מ' 
 מיקום:  אזור הברית האנטארקטית,
 רכס הרים:  רכס דאגלס 
 קואורדינטות:  70°02′00″S 69°34′00″W﻿ / ﻿70.0333°S 69.5667°W﻿ / -70.0333; -69.5667
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמההר אתלוולף(למפת חצי האי האנטארקטי רגילה) בסיס חנרל ברנרדו אוהיגינס ריקלמההר אתלוולף(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר אתלוולף(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר אתלוולף
 
הר אתלוולף (באנגלית: Mount Ethelwulf) הוא הר מכוסה ברובו קרח, ברכס דאגלס בצפון-מזרח האי אלכסנדר, שבאנטארקטיקה.
גובהו של ההר 2,590 מטרים מעל פני הים; הוא ההר ה-659 בגובהו באנטארקטיקה; והוא ההר הרביעי בגובהו באי אלכסנדר (גבוה מהר האקל, ונמוך מהר פריז).
ההר ממוקם בין הר אגברט והר אתלרד, בראשו של קרחון טאמבל.
היסטוריה > גילוי ומיפוי ההר

ההר התגלה ב-23 בנובמבר 1935, על ידי לינקולן אלזוורת', בטיסה הטראנס-אנטארקטית שערך מן האי דנדי אל מדף הקרח רוס.
ההר נסקר בשנת 1936 על ידי המשלחת הבריטית אל ארץ גרהאם.
צידו המערבי של ההר מופה בהתבסס על תצלומי אוויר שצולמו על ידי משלחת החקר האנטארקטית רון בשנים 1947–1948; המיפוי בוצע על ידי דרק סירל (Derek J.H. Searle) מסקר שטחי חסות איי פוקלנד בשנת 1960.
היסטוריה > מקור השם

שמו של ההר ניתן לו על ידי סקר שטחי חסות איי פוקלנד.
ההר נקרא על שמו של אתלוולף, מלך וסקס, המלך הסכסוני של אנגליה; וזאת בדומה לשמות הרים אחרים ברכס דאגלס הנקראים על שמם של מלכים סקסוניים.
ראו גם

הר אדרד
הר אתלרד
הר אתלסטאן
הר אגברט
רכס אתלברט
הר אלפרד
לקריאה נוספת

• Defense Mapping Agency  1992, , P 377